Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Irakasleari Laguntzeko Iruñeko Zentroko zuzendari lanpostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuak honako galdera hauei idatziz erantzutea eskatzen dugu:

Irakasleari Laguntzeko Iruñeko Zentroko zuzendari lanpostuari dagokionez:

1.- Oraingo aholkularia noiztik ari da lanpostu hori betetzen?

2.- Zer bidetatik sartu zen lanpostuan?

2.1 �Zer irizpide baliatu ziren izendapena egiteko?

2.2 �Nola frogatu du aholkulari lanpostuan aritzeko egokitasuna edo gaitasuna?

3.- Gainditu al du Departamentuaren balorazio-ebaluazio prozesua?

3.1 Zein egunetan gainditu du?

3.2 Zeintzuk eta noiz?

4.- Aholkulari-lanpostuan egon den bitartean bere egonaldiaren luzapenik izan al du?

Deialdi publiko bidez sartu baldin bazen, zer zioen arau horrek iraupenari buruz eta Irakasleari Laguntzeko Zentroko lanpostu batera berriz aurkeztu aitzin ikasgelara itzuli behar izateari buruz?

5.- Zenbat denbora igaro da haren lehen izendapenetik, sartzeko modua zein ere den?

6.- Departamentuak nola baloratzen ditu deialdirik gabeko izendapen-urteak, deialdi indardunak ezartzen duen egonaldi-zenbaketa osoaren aldean?

Corellan, 2018ko maiatzaren 23an

Foru parlamentaria: Alberto Catalán Higueras